เรื่องร้องเรียน: สุขุมวิทซอย4 ตลอดทั้งซอยมีคนขายของบนทางเท้าหรือล้ำลงมาบนถนนตลอดทาง ทำให้เดินยากมาก หรือแม้แต่ทำให้คนต้องลงไปเดินบนถนนจนรถติด แจ้งไปทางกทมหลายรอบรวมทั้งตำรวจตั้งแต่ปีที่แล้ว แต่ไม่มีอะไรดีขึ้น ไม่ทราบทางเพื่อนชัชชาติจะช่วยอะไรได้บ้างมั้ย ตามนโยบายคืนทางเท้าของคุณชัชชาติ เราอาศัยอยู่ตรงนี้ ต้องเจอเรื่องแบบนี้ทุกวัน มันเจ็บปวดและเหนื่อยมาก แต่ที่แย่ที่สุดคือถึงจะแจ้งเรื่องมาทางนี้กี่ที ก็ไม่มีใครช่วยแก้ปัญหาระยะยาวให้เลย มีแต่แก้ปัญหาเฉพาะตรงรูปที่ถ่ายและแค่วันที่แจ้ง ทั้งๆที่จริงๆปัญหาเกิดทั้งซอย อยากถามว่าไม่เห็นปัญหาจริงๆหรือ? ใส่ใจประชาชนจริงไหม?
การดำเนินการของเจ้าหน้าที่: ฝ่ายเทศกิจได้จัดจนท.เข้ากวดขันผู้ค้าในซอยสุขุมวิท 4 เป็นประจำทุกวันโดยเน้นบนผิวการจราจร ซึ่งในรายตามภาพที่ผู้ร้องแจ้งมิใช่ผู้ค้าที่ทำการค้าอยู่ประจำเป็นผู้ค้าเร่ที่เข็นขายไปเรื่อยๆ เมื่อมีลูกค้าเรียกซื้อก็จะจอดขาย โดยทางฝ่ายเทศกิจได้ประชาสัมพันธ์ให้ผู้ค้าเร่ทุกรายทราบแล้วว่าหากมีการเรียกซื้อของต้องหาที่จอดที่ไม่ใช่ผิวการจราจรเพื่อมิให้เกิดปัญหากับผู้ใช้รถและหากมีการตรวจพบว่ามีการฝ่าฝืนจำหน่ายบนผิวการจราจรจะทำการจับกุมและเปรียบเทียบปรับทุกราย ในส่วนของผู้ค้าบนทางเท้าได้เข้าจัดระเบียบการตั้งวางโดยเปิดทางเดินให้กับประชาชนและนักท่องเที่ยวสัญจรได้อย่างสะดวก ซึ่งในวันจันทร์ก็ได้ประชาสัมพันธ์ให้ผู้ค้าหยุดทำการค้าเพื่อคืนทางเท้าให้กับประชาชนอีกด้วย ทั้งนี้ฝ่ายเทศกิจจะได้กำชับจนท.เพิ่มความเข้มงวดในการกวดขันผู้ค้าต่อไป ขอขอบคุณในข้อมูลครับ
ความเห็นของผู้แจ้ง: ยังเกิดเรื่องเหมือนเดิมทุกวัน  อย่าอ้างว่าเป็นผู้ค่าเร่ เห็นอยู่ว่าจอดขายนาน
พื้นที่: แขวงคลองเตย เขตคลองเตย กรุงเทพมหานคร